**DODATOK č. 1**

**ku Kolektívnej zmluve**

uzatvorenej dňa 31.12.2020

medzi zmluvnými stranami

Základnou organizáciou OZ PŠaV pri Základnej škole, Hlavné námestie 14,

941 31 Dvory nad Žitavou zastúpeným Mgr. Borisom Deszátom, splnomocnencom na kolektívne vyjednávanie a uzatvorenie kolektívnej zmluvy podľa článku 2 stanov základnej organizácie a na základe splnomocnenia zo dňa 01.10.2020 (ďalej „odborová organizácia“)

a

Základná škola, Hlavné námestie 14, 941 31 Dvory nad Žitavou, zastúpenou PaedDr. Annou Kijaček Roškovou, riaditeľkou školy (ďalej „zamestnávateľ“)

V zmysle článku 4 Kolektívnej zmluvy na rok 2021 sa zmluvné strany dohodli na

Dodatku č. 1 ku Kolektívnej zmluve na rok 2021, ktorým sa upravujú nasledovné články KZ:

**Článok 2**

**Pôsobnosť, platnosť a účinnosť kolektívnej zmluvy**

Táto KZ je platná dňom jej podpisu zmluvnými stranami. Účinnosť tejto KZ sa začína dňom 1. januára 2021, pričom platí, že v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov, KZ nadobudne účinnosť dňom nasledujúcim po dni jej zverejnenia na webovom sídle zamestnávateľa. Zamestnávateľ sa zaväzuje KZ zverejniť bezodkladne po podpísaní oboma zmluvnými stranami a o dátume zverejnenia informovať odborovú informáciu. Účinnosť KZ dňom 31.12.2021.

**Tretia časť**

**Článok 2**

**Príplatky, odmeny a náhrady za pohotovosť**

k.) Odmena (povinná v zmysle KZVS) – zamestnávateľ sa zaväzuje, že vyplatí

 odmenu ( §20g OVZ) vo výške 100 EUR každému zamestnancovi, ktorého pracovný pomer trvá ku dňu 30.11.2021 najmenej 6 mesiacov, ktorý nie je v skúšobnej dobe ani vo výpovednej dobe. Odmena sa vyplatí v mesiaci december 2021 vo výplate za mesiac november 2021.

**Pracovné voľno**

1. V zmysle KZVS, čl. II bod 6 v záujme vytvárania priaznivejších pracovných podmienok a podmienok zamestnávania zamestnávateľ poskytne v prvom polroku kalendárneho roka 2021 zamestnancovi nad rámec ZP na jeho žiadosť podľa § 141 ods. 3 písm. c) Zákonníka **práce jeden deň pracovného voľna s náhradou funkčného platu.**
2. O pracovné voľno je potrebné žiadať zamestnávateľa písomne.
3. Zamestnávateľ sa zaväzuje žiadané pracovné voľno poskytnúť po splnení podmienok, ktoré budú upravené v Pracovnom poriadku zamestnávateľa.

**Článok 9**

**Stravovanie**

Zamestnávateľ sa zaväzuje zabezpečiť stravné počas prekážok na strane vlastného stravovacieho zariadenia, alebo počas Homeoffice v dobe zákazu vychádzania výberom z dvoch možností:

1. formou stravovacích poukážok v hodnote minimálne podľa § 152 ods. 4 ZP, kde hodnota stravovacej poukážky musí predstavovať najmenej 75% stravného poskytovaného pri pracovnej ceste v trvaní 5 až 12 hodín podľa osobitného predpisu (Opatrenie Ministerstva práce, sociálnych vecí a rodiny Slovenskej republiky o sumách stravného, t. č. Opatrenie č. 176/2019 Z.z.). Od 01.01.2021 predstavuje nominálna hodnota stravovacej poukážky sumu 3,90 Eur. Výška príspevku na stravovacie poukážky zo sociálneho fondu bude riešená podľa platných Zásad pre tvorbu a použitie sociálneho fondu.
2. formou finačného príspevku na stravovanie, ktorého výšku zamestnávateľ určí ako sumu dvoch zložiek, z ktorých jedna predstavuje 55% hodnoty stravovacej poukážky dohodnutej v bode č. 5 písm. a) článku 25 KZ a druhá suma príspevku zo sociálneho fondu podľa platných Zásad pre tvorbu a použitie sociálneho fondu.

Zamestnávateľ sa zaväzuje zabezpečiť stravné počas prekážok na strane vlastného stravovacieho zariadenia

- len pre aktuálne evidovaných vlastných zamestnancov školy

- počas pracovných dní

- za podmienky, že odpracujú minimálne 4 hodiny počas tohto dňa.

**Záverečné ustanovenia**

1. Ostatné články a body Kolektívnej zmluvy uzatvorenej dňa 31.12.2020 zostávajú nezmenené.
2. Tento dodatok č. 1 ku KZ je platný dňom podpísania oboma zmluvnými stranami a účinný od 01.03.2021.
3. Tento Dodatok č. 1 ku KZ je vyhotovený v štyroch exemplároch. Každá zo zmluvných strán obdrží po dvoch podpísaných exemplároch.
4. Zmluvné strany vyhlasujú, že tento dodatok č. 1 ku KZ si raidne prečítali a na znak súhlasu s jeho obsahom ho podpisujú.

V Dvoroch nad Žitavou 26.02.2021

........................................................ ...........................................................

 Mgr. Boris Deszát PaedDr. Anna Kijaček Rošková

predseda odborovej organizácie riaditeľka školy